Elisabeth Ibarra
Elisabeth “Eli” Ibarra Rabancho (an haife ta a ranar  29 ga watan Yuni a shekara ta, 1981) ‘yar wasan ƙwallon ƙafa ta ƙasar Sipaniya ce mai ritaya wacce ta taka leda a matsayin ɗan wasan tsakiya ko mai tsaron baya. Ta buga wasan ƙwallon ƙafa a ƙungiyar ƙwallon ƙafa ta Eibartarrak FT daga shekarar, 1995 zuwa 2002 da kuma ƙungiyar Superliga/Pimera División Athletic Bilbao daga shekarar, 2002 zuwa 2017. Ta buga wasanni 44 a ƙungiyar ƙwallon ƙafa ta ƙasar Sipaniya inda ta zura kwallaye biyu.

Ibarra ta rike rikodin mafi yawan buga wasa a rukunin farko na mata na Athletic Bilbao (413) har sai da tsohuwar abokiyar wasan Erika Vázquez ta wuce ta a shekara ta, 2022. Kwallaye 111 da ta ci a duk wasannin da ta buga sun sanya ta zama ta uku mafi yawan zura kwallaye a duk lokacin. Ita ce kuma 'yar wasa daya tilo da ta taka rawa a dukkan gasar lig guda biyar da kungiyar ta lashe.

Aikin kulob 
Ibarra ta fara buga kwallon ƙafa tun tana shekara 13. Ta yi wasa a Eibartarrak FT (yanzu SD Eibar) tsawon yanayi bakwai, daga shekarun 1995 zuwa 2002, kafin ta shiga sabuwar kungiyar mata ta Athletic Bilbao a lokacin rani na 2002  zuwa 2003 Superliga kakar mata. Lokacin da ta fara isa kulob din, ta zabi riga mai lamba 17, don girmama tsohon dan wasan Athletic Joseba Etxeberria. Ta fara wasanta na farko a wasan da ta yi nasara da Torrejón da ci 7–1 a Lezama Facilities, a wani wasa na farko da kungiyar mata ta Athletic ta buga.

Ibarra ta zura kwallo a wasanni biyu na farko na Athletic a gasar cin shekara ta, kofin mata ta UEFA. A cikin watan Disamba shekara ta,  2012, ta buga wasanta na 300 ga Athletic. A cikin shekarar, 2016, ta lashe gasar lig ta biyar tare da Athletic kuma ta amince ta ci gaba da zama a kulob din na tsawon shekara guda.

A watan Mayun 2017, tana da shekaru 35, ta sanar da yin murabus daga wasan kwallon kafa. Ta buga wasanni 413 a Athletic Bilbao - 367 a gasar, 32 a Copa de la Reina, da 14 a gasar zakarun Turai. Ita ce ta uku mafi yawan zura kwallaye a kulob din, bayan Erika Vázquez da Nekane Díez, da kwallaye 111; daga cikin 104 sun zo a gasar, biyar a Copa de la Reina, biyu kuma a gasar zakarun Turai.

Ayyukan ƙasa da ƙasa 
Ibarra ta kasance memba a cikin tawagar kasar Spain, inda Ignacio Quereda ya tura ta a matsayin mai tsaron baya na hagu. Ta kasance cikin 'yan wasan Spain da za su fafata a gasar cin kofin mata ta UEFA Euro 2013 a Sweden da kuma gasar cin kofin duniya ta mata ta FIFA ta 2015 a Canada.

Kididdigar aiki

Ragar kasa da kasa

Girmamawa

Kulob 
Athletic Bilbao

 Primera División (5): 2002–03, 2003–04, 2004–05, 2006–07, 2015–16

Manazarta 

Rayayyun mutane
Haifaffun 1981